pythainlp/thai-financial-dataset huggingface dataset:
13. ข้อมูลอื่นที่เกี่ยวข้อง

 13.1 นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย (ชั้น 6)

ถนนรัชดาภิเษก แขวงคลองเตย เขตคลองเตย กรุงเทพมหานคร 10110

  โทรศัพท์ 359-1200-1

  13.2 ผู้แทนผู้ถือหุ้นกู้

- หุ้นกู้ด้อยสิทธิชนิดแปลงสภาพเป็นหุ้นสามัญได้ ครบกำหนดไถ่ถอนปี 2547

Citicorp Trustee Company Limited

11 Old Jewry

London EC2R 8DB

United Kingdom

Tel. (44 207) 500-5615

Fax (44 207) 500-5857

- หุ้นกู้แปลงสภาพเป็นหุ้นสามัญได้ ครบกำหนดไถ่ถอนปี 2549

The Bank Of New York

101 Barclay Street

New York, NY 10286

U.S.A.

Tel. (1 212) 815-5381

Fax. (1 212) 815-9215

13.3 ผู้สอบบัญชี

ดร. ศุภมิตร เตชะมนตรีกุล ผู้สอบบัญชีรับอนุญาตเลขที่ 3356

บริษัท ดีลอยท์ ทู้ชโธมัทสุ ไชยยศ จำกัด

183 อาคารรัจนาการ ชั้น 25

ถนนสาทรใต้ เขตสาทร กรุงเทพมหานคร 10120

โทรศัพท์ 676-5700 แฟ็กซ์ 676-5757

13.4 ที่ปรึกษาฝ่ายกฎหมาย

นายประดิษฐ์ เอกมณี โทรศัพท์ 230-2643

นายประสิทธิ์ แสนศิริ โทรศัพท์ 230-2729

นายสกล วณิชชานนท์ โทรศัพท์ 230-2969

13.5 พันธะผูกพันในการออกหุ้นในอนาคต

- หุ้นกู้ด้อยสิทธิชนิดแปลงสภาพเป็นหุ้นสามัญได้ ครบกำหนดไถ่ถอนปี 2547

  ------------------------------------------------ -------- -------------
  จำนวนหุ้นสามัญที่สำรองเพื่อรองรับการแปลงสภาพ             71.50    ล้านหุ้น

  จำนวนหุ้นสามัญที่ถูกแปลงสภาพแล้ว                        1.50     ล้านหุ้น

  จำนวนหุ้นสามัญคงเหลือเพื่อรองรับการแปลงสภาพ             70       ล้านหุ้น

  ราคาแปลงสภาพ                                     230      บาทต่อหุ้น

  ระยะเวลาการแปลงสภาพ 24 พ.ค. 2537 – 18 ก.พ. 2547           
  ------------------------------------------------ -------- -------------

- หุ้นกู้แปลงสภาพเป็นหุ้นสามัญได้ ครบกำหนดไถ่ถอนปี 2549

  ------------------------------------------------ -------- ----------- --
  จำนวนหุ้นสามัญที่สำรองเพื่อรองรับการแปลงสภาพ             60       ล้านหุ้น       

  จำนวนหุ้นสามัญที่ถูกแปลงสภาพแล้ว                        ไม่มี                  

  จำนวนหุ้นสามัญคงเหลือเพื่อรองรับการแปลงสภาพ             60       ล้านหุ้น       

  ราคาแปลงสภาพ                                     270      บาทต่อหุ้น     

  ระยะเวลาการแปลงสภาพ 16 ก.ย. 2539 – 30 มิ.ย. 2549                       
  ------------------------------------------------ -------- ----------- --

- หุ้นกู้ด้อยสิทธิชนิดแปลงสภาพเป็นหุ้นสามัญ บมจ. ธนาคารกรุงเทพ ครั้งที่ 21-29

  -------------------------------------- ----------------- ------------ -------- ------------- -- --
  จำนวนหุ้นสามัญที่สำรองเพื่อรองรับการแปลงสภาพ                                  150      ล้านหุ้น            

  จำนวนหุ้นสามัญที่ถูกแปลงสภาพแล้ว                                             ไม่มี                       

  จำนวนหุ้นสามัญคงเหลือเพื่อรองรับการแปลงสภาพ   150               ล้านหุ้น                                  

  ราคาแปลงสภาพ                                                          100      บาทต่อหุ้น          

  ระยะเวลาการแปลงสภาพ 2 เม.ย. 2547 - 2                                                            
  เม.ย. 2549                                                                                      
  -------------------------------------- ----------------- ------------ -------- ------------- -- --
4.  การวิจัยและพัฒนา

นโยบายของธนาคารยังคงมุ่งเน้นการพัฒนาบริการทั้งด้านผลิตภัณฑ์และช่องทางการให้บริการเพื่อสร้างมูลค่าเพิ่มและสนองความต้องการของลูกค้า
ตลอดจนเอื้ออำนวยความสะดวกสบายให้กับลูกค้าทุกกลุ่ม ทั้งนี้
เพื่อรักษาฐานลูกค้าเดิมของธนาคารและขยายฐานลูกค้าใหม่ของธนาคาร โดย

1.  พัฒนาบริการชำระเงินและการเรียกเก็บ
    โดยจัดบริการให้สอดคล้องกับความต้องการของลูกค้าแต่ละกลุ่ม

2.  พัฒนาขีดความสามารถในบริการด้านที่ปรึกษาทางการเงิน ตัวแทนซื้อขายหน่วยลงทุน
    และตัวแทนการขายประกัน

3.  เพิ่มช่องทางการให้บริการด้านอิเล็กทรอนิกส์
    โดยจัดรูปแบบบริการและประเภทธุรกรรมให้เหมาะสมกับลูกค้าแต่ละกลุ่ม
    ซึ่งรวมถึงธุรกรรมด้าน eCommerce ด้วย

  สำหรับกลยุทธ์การแข่งขัน ธนาคารอาศัยความได้เปรียบของบุคลากรที่มีความรู้
  ความสามารถและมีสัมพันธภาพที่ดีกับลูกค้า
  เสริมด้วยรายการส่งเสริมการขายโดยใช้ราคาที่แข่งขันได้ (Competitive Pricing)
  นอกจากนั้น ธนาคารยังได้เปรียบด้านเครือข่ายสาขาที่ครอบคลุมพื้นที่สำคัญ ๆ ทั่วประเทศ
  ในปีต่อไป
  ธนาคารจะพัฒนาบริการให้เหมาะสมกับความต้องการของกลุ่มลูกค้าธุรกิจขนาดกลางและขนาดย่อม
  (SMEs) ตลอดจนกลุ่มลูกค้าบุคคล

  ในช่วงปี 2542 – 2544 ธนาคารมีเงินลงทุนด้านเทคโนโลยี เพื่อใช้ในการพัฒนาระบบงาน
  ระบบข้อมูล และเพื่อพัฒนาการให้บริการ มีจำนวนเงินตามลำดับดังนี้ 326 ล้านบาท 516
  ล้านบาท และ 831 ล้านบาท
11. รายการระหว่างกัน

นโยบายการลงทุนและการอำนวยสินเชื่อแก่บุคคลและกิจการเกี่ยวข้องกับธนาคาร 

  ธนาคารมีนโยบายที่จะลงทุนและอำนวยสินเชื่อแก่บุคคลและกิจการเกี่ยวข้องให้เป็นไปตามหลักการทั่วไปของธนาคารในการอำนวยสินเชื่อและการลงทุน
  และธนาคารกำหนดให้มีการสอบทานสินเชื่อและการลงทุนดังกล่าวเป็นประจำ
  โดยกลุ่มงานสอบทานสินทรัพย์เสี่ยง สายบริหารความเสี่ยงด้านสินเชื่อ

  ในกรณีที่ได้อำนวยสินเชื่อแก่บุคคลและกิจการเกี่ยวข้องแล้ว
  ต่อมาสินเชื่อดังกล่าวเข้าข่ายเป็นสินเชื่อจัดชั้นตามเกณฑ์ขั้นต่ำของธนาคารแห่งประเทศไทย
  ธนาคารจะดำเนินการโอนบัญชีสินเชื่อดังกล่าวแก่หน่วยงานบริหารสินเชื่อพิเศษ
  สายบริหารความเสี่ยงด้านสินเชื่อ หรือหน่วยงานอื่นที่ได้รับมอบหมายให้ทำหน้าที่ลักษณะเดียวกัน
  ให้เป็นผู้รับผิดชอบบริหารสินเชื่อดังกล่าวตามนโยบายและหลักเกณฑ์ของธนาคาร
  และภายใต้กฎเกณฑ์ของธนาคารแห่งประเทศไทยในการปรับปรุงโครงสร้างหนี้สินเชื่อบุคคลและกิจการเกี่ยวข้อง
  เช่นเดียวกับการบริหารสินเชื่อทั่วไป

  อนึ่ง กิจการเกี่ยวข้องดังกล่าวข้างต้น ไม่รวมถึงกิจการที่กลายมาเป็นกิจการเกี่ยวข้อง
  เนื่องมาจากการปรับปรุงโครงสร้างหนี้
  และหุ้นของกิจการที่ธนาคารได้มาจากกระบวนการปรับปรุงโครงสร้างหนี้
  ซึ่งธนาคารมีความตั้งใจถือหุ้นนั้นเป็นการชั่วคราว

  ในการอนุมัติสินเชื่อ และ/หรือลงทุนแก่บุคคลหรือกิจการที่มีผลประโยชน์เกี่ยวข้อง
  ธนาคารกำหนดให้เป็นอำนาจของคณะกรรมการธนาคารด้วยมติที่เป็นเอกฉันท์
  โดยห้ามกรรมการหรือผู้บริหารระดับสูงที่มีผลประโยชน์เกี่ยวข้องเข้าร่วมในการพิจารณา

นโยบายการกำหนดราคาระหว่างกัน 

  ธนาคารมีนโยบายในการคิดราคาการให้บริการ
  สำหรับรายการระหว่างกันของธนาคารกับบุคคลและกิจการที่เกี่ยวข้อง เช่นเดียวกับลูกค้าทั่วไป
  รวมทั้งค่าใช้จ่ายต่าง ๆ
  ที่ธนาคารต้องจ่ายให้กับบุคคลเหล่านี้ก็เป็นไปตามราคาตลาดที่ถูกต้องยุติธรรม
  โดยแนวโน้มการทำรายการระหว่างกันในอนาคตก็ยังคงยึดตามนโยบายเดิมต่อไป

  สำหรับรายการระหว่างกันของธนาคารกับบุคคลและกิจการที่เกี่ยวข้อง
  เนื่องมาจากการปรับปรุงโครงสร้างหนี้
  จะเป็นไปตามแผนการปรับปรุงโครงสร้างหนี้ของบุคคลและกิจการดังกล่าว

รายละเอียดรายการระหว่างกันปรากฏในหมายเหตุประกอบงบการเงิน ข้อ 5.27
รายการที่เกี่ยวข้องกัน
3.  การประกอบธุรกิจของแต่ละสายผลิตภัณฑ์

  โปรดดูจากข้อ 2.2
7.  ข้อพิพาททางกฎหมาย

  ณ สิ้นธันวาคม 2544 ธนาคารมีคดีข้อพิพาทยังไม่สิ้นสุด
  ในคดีที่อาจมีผลกระทบด้านลบต่อสินทรัพย์ของธนาคาร ที่มีจำนวนทุนทรัพย์สูงกว่าร้อยละ 5
  ของส่วนผู้ถือหุ้นสุทธิตามงบการเงิน ณ วันสิ้นปีบัญชี 2544 ดังนี้

  1. ชื่อคู่ความ บริษัท คลอสเตอร์ (ประเทศไทย) จำกัด

เมื่อ 26 กันยายน 2543 บริษัท คลอสเตอร์เบราเออไร ยีเอ็มบีเอช (เยอรมัน) ได้ยื่นฟ้องบริษัท คลอสเตอร์ (ประเทศไทย) จำกัด เป็นจำเลยต่อศาลทรัพย์สินทางปัญญาและการค้าระหว่างประเทศกลาง ด้วยข้อหาละเมิดชื่อทางการค้า 

  ต่อมาเมื่อ 24 พฤศจิกายน 2543 บริษัท คลอสเตอร์ (ประเทศไทย) จำกัด
  จำเลยได้ยื่นคำให้การอ้างว่า จำเลยมีสิทธิใช้ชื่อทางการค้าดังกล่าวได้
  ภายใต้ข้อตกลงตัวแทนการผลิตและจำหน่ายเบียร์คลอสเตอร์ ระหว่างบริษัท คลอสเตอร์
  (เยอรมัน) กับบริษัท ไทยอมฤต บริวเวอรี่ จำกัด
  และข้อตกลงตัวแทนจำหน่ายเบียร์คลอสเตอร์แต่ผู้เดียวในประเทศไทย ระหว่างบริษัท ไทยอมฤต
  บริวเวอรี่ จำกัด กับบริษัท คลอสเตอร์ (ประเทศไทย) จำกัด

  นอกจากนี้ บริษัท คลอสเตอร์ (ประเทศไทย) จำกัด ยังได้ฟ้องแย้ง บริษัท คลอสเตอร์
  (เยอรมัน) ซึ่งเป็นโจทก์เดิม และขอให้ศาลเรียก บริษัท ไพร้ซ วอเตอร์เฮาส์ฯ
  และธนาคารกรุงเทพเข้าเป็นโจทก์ร่วมกับบริษัท คลอสเตอร์ (เยอรมัน) ด้วย เนื่องจาก
  สมคบกันไม่ให้บริษัท ไทยอมฤต บริวเวอรี่ จำกัด ส่งเบียร์ให้แก่บริษัท คลอสเตอร์
  (ประเทศไทย) จำกัด ทำให้บริษัทฯ ได้รับความเสียหาย โดยฟ้องข้อหาละเมิด
  เรียกค่าเสียหายรวม 10,880 ล้านบาท ทั้งนี้ เนื่องจากธนาคารกรุงเทพ
  ได้ยื่นขอฟื้นฟูกิจการของบริษัท ไทยอมฤต บริวเวอรี่ จำกัด
  ซึ่งศาลล้มละลายกลางได้เห็นชอบด้วยแผน และได้ตั้งบริษัท ไพร้ซ วอเตอร์ เฮาส์ฯ
  เป็นผู้บริหารแผน และต่อมาบริษัท ไทยอมฤต บริวเวอรี่ จำกัด
  ได้เปลี่ยนบริษัทผู้ดำเนินการทางการตลาด เป็นบริษัท ไทยอมฤต ดิสทริบิวชั่น จำกัด แทนบริษัท
  คลอสเตอร์ (ประเทศไทย) จำกัด

  ธนาคารอาจได้รับผลกระทบ หากศาลมีคำพิพากษาให้บริษัท คลอสเตอร์ (ประเทศไทย) จำกัด
  ชนะคดีฟ้องแย้ง ให้โจทก์ร่วมชดใช้ค่าเสียหายเป็นจำนวนตามคำพิพากษา อย่างไรก็ตาม
  ขณะนี้ศาลได้ชะลอคดีไว้ชั่วคราว เนื่องจาก บริษัท คลอสเตอร์ (ประเทศไทย) จำกัด
  ถูกศาลพิทักษ์ทรัพย์เด็ดขาด ต้องรอจนกว่าเจ้าพนักงานพิทักษ์ทรัพย์จะแจ้งศาลว่า
  จะดำเนินการต่อไปอย่างใด

2.  ชื่อคู่ความ บริษัท อุตสาหกรรมปิโตรเคมีคัลไทย จำกัด (มหาชน)

  ศาลล้มละลายกลาง มีคำสั่งให้ฟื้นฟูกิจการของ บริษัท อุตสาหกรรมปิโตรเคมีคัลไทย จำกัด
  (มหาชน) และต่อมาเจ้าพนักงานพิทักษ์ทรัพย์มีคำสั่งให้ธนาคารได้รับชำระหนี้จำนวน 35,026
  ล้านบาท, 56 ล้านดอลลาร์สหรัฐ, 23 ล้านดอยซ์มาร์ค และ 37 ล้านเยน ตามลำดับ

  ศาลชั้นต้นมีคำสั่งเห็นชอบด้วยแผน แต่ผู้บริหารเดิมของบริษัท อุตสาหกรรมปิโตรเคมีคัลไทย จำกัด
  (มหาชน) ไม่เห็นชอบด้วยกับแผนและคำสั่งของศาลชั้นต้น จึงได้ยื่นอุทธรณ์คัดค้านต่อศาลฎีกา
  ขณะนี้คดีอยู่ระหว่างการพิจารณาของศาลฎีกา

  เนื่องจาก คดีนี้มิใช่เป็นการฟ้องบังคับชำระหนี้ ดังนั้น
  หากศาลฎีกามีคำพิพากษาเปลี่ยนไปจากศาลชั้นต้น
  ก็ไม่ได้มีผลกระทบโดยตรงต่อสินทรัพย์ของธนาคาร แต่จะมีผลให้คำสั่งฟื้นฟูกิจการของบริษัทฯ
  ยกเลิกไป ซึ่งธนาคารและเจ้าหนี้อื่นต้องไปดำเนินการตามหนี้เดิมที่มีอยู่
บริษัทที่ออกหลักทรัพย์

  ธนาคารกรุงเทพ จำกัด (มหาชน)
  ประกอบกิจการธนาคารพาณิชย์ภายในขอบเขตตามที่ได้กำหนดไว้ในพระราชบัญญัติการธนาคารพาณิชย์
  และประกาศที่เกี่ยวข้องของธนาคารแห่งประเทศไทย โดยมีที่ตั้งสำนักงานใหญ่ เลขที่ 333
  ถนนสีลม เขตบางรัก กรุงเทพมหานคร โทรศัพท์ 0-2231-4333 โทรสาร 0-2231-4741
  Website : http://www.bbl.co.th ; http://www.bangkokbank.com
ข้อมูลสรุป (Executive Summary)

  ในปี 2544 ธนาคารกรุงเทพ จำกัด (มหาชน)
  และบริษัทย่อยมีผลการดำเนินงานดีขึ้นโดยมีผลกำไรสุทธิจำนวน 6,484 ล้านบาท เทียบกับปี
  2543 ที่มีผลขาดทุนสุทธิ 18,687 ล้านบาท เนื่องจากปีนี้ภาระการตั้งสำรองหนี้สูญลดลงมาก
  ผลกำไรสุทธิต่อหุ้นเท่ากับ 4.42 บาท ต่างจากที่เคยขาดทุนต่อหุ้น 12.74 บาท

  ปัญหาของสินเชื่อที่ไม่ก่อให้เกิดรายได้ต่อธนาคาร
  นับว่าเป็นเรื่องสำคัญเร่งด่วนที่ธนาคารต้องแก้ไขเป็นอันดับแรกตลอดช่วงระยะเวลาที่ผ่านมา
  ซึ่งกลุ่มงานบริหารสินเชื่อพิเศษที่รับผิดชอบและหน่วยงานภายในอื่น ๆ
  ที่เกี่ยวข้องได้ติดตามดูแลอย่างใกล้ชิด
  โดยพยายามประสานประโยชน์ระหว่างธนาคารกับลูกค้าจนประสบผลสำเร็จในการปรับปรุงโครงสร้างหนี้ได้ในปี
  2544 เป็นจำนวน 139,519 ล้านบาท
  ทำให้หนี้ที่ไม่ก่อให้เกิดรายได้หลังการตัดจำหน่ายหนี้สงสัยจะสูญตามเกณฑ์ของธนาคารแห่งประเทศไทยมีจำนวนคงค้าง
  106,108 ล้านบาท เทียบได้เป็นร้อยละ 14.7 ของสินเชื่อรวม

  ธนาคารทำการปรับปรุงประสิทธิภาพขององค์กรต่อเนื่องกันตลอดมา
  โดยจัดช่องทางการให้บริการแก่ลูกค้านักธุรกิจและเจ้าของกิจการขนาดกลางและขนาดย่อมในรูปสำนักธุรกิจ
  และปรับปรุงระบบงานสนับสนุนด้านเอกสารและธุรการ โดยจัดเป็นศูนย์ปฏิบัติการ 10 ศูนย์
  รวมทั้งปรับปรุงรูปลักษณ์ของสาขา
  เพื่อเสริมระบบการให้บริการแก่ลูกค้าให้มีความสะดวกรวดเร็วมากขึ้น
  การจัดองค์กรในสาขานครหลวงได้เสร็จสมบูรณ์ในเดือนกันยายน
  หลังจากนั้นได้ขยายรูปแบบไปยังสาขาต่างจังหวัดเมื่อเดือนพฤศจิกายน

  การให้บริการแก่ลูกค้าได้กำหนดให้มีการพัฒนารูปแบบเฉพาะกลุ่มเป็นกลุ่ม ๆ ไป ได้แก่
  กลุ่มลูกค้าธุรกิจขนาดกลางและขนาดย่อม ธนาคารจัดโครงการสินเชื่อ "เงินกู้บัวหลวงเพื่อ
  SMEs" เพื่อสนับสนุนธุรกิจ SMEs ซึ่งมีสัดส่วนประมาณร้อยละ 90 ของธุรกิจทั้งประเทศ
  สำหรับเกษตรกรก้าวหน้าธนาคารจัดโครงการเกษตรก้าวหน้า
  โดยธนาคารเป็นสื่อกลางในการถ่ายทอดเทคโนโลยีในการผลิตให้แก่เกษตรกรที่สนใจ
  เพื่อเป็นเครื่องช่วยเพิ่มประสิทธิภาพและลดต้นทุนการผลิต
  ซึ่งจะช่วยให้เศรษฐกิจของชุมชนเกษตรดีขึ้น ในด้านบริการใหม่ล่าสุดทางเทคโนโลยีนั้น
  "บริการบัวหลวงเอ็มโฟน"
  เป็นบริการทางโทรศัพท์มือถือที่ทันสมัยสามารถสนองความต้องการของลูกค้าได้คล้ายคลึงกับบริการของเครื่องเอทีเอ็ม
  ยกเว้นเพียงบริการที่เกี่ยวกับเงินสด นอกจากนี้ ธนาคารเป็นหนึ่งในผู้ร่วมก่อตั้งบริษัท พันธวณิช
  จำกัด ซึ่งเป็นผู้บริหารเครือข่ายการจัดซื้อในระบบอิเล็กทรอนิกส์แห่งแรกในประเทศไทย
  โดยเริ่มดำเนินการตั้งแต่เดือนสิงหาคม ปี 2544
  เครือข่ายของพันธวณิชมุ่งอำนวยความสะดวกให้ลูกค้าเลือกซื้อสินค้าและบริการจากผู้จำหน่ายออนไลน์อย่างหลากหลายและมีประสิทธิภาพ

  ช่วงเวลาหนึ่งปีที่ผ่านไปธนาคารได้พยายามปรับแต่งแนวคิดและวิธีปฏิบัติใหม่ให้ประสานกันอย่างต่อเนื่อง
  เพื่อเสริมสร้างความเติบโตอย่างแข็งแกร่งให้แก่องค์กร
  พร้อมทั้งเอื้อประโยชน์ให้แก่ลูกค้าในระยะยาว
  ซึ่งย่อมต้องอาศัยเวลาและความร่วมแรงร่วมใจของทุกฝ่าย
  และเมื่อประสบความสำเร็จก็จะสะท้อนผลดีส่งไปยังเศรษฐกิจของประเทศไทยด้วย
เอกสารแนบ 2 รายละเอียดเกี่ยวกับกรรมการของบริษัทย่อย

อนึ่ง บริษัทย่อยทั้ง 5 บริษัท มีรายได้ไม่เกินกว่าร้อยละ 10
ของรายได้รวมตามงบกำไรขาดทุนรวมของปีบัญชีล่าสุด
จึงไม่รายงานตารางรายชื่อกรรมการของบริษัทย่อย
6.  โครงการในอนาคต

  ธนาคารและบริษัทย่อยยังไม่มีโครงการในอนาคต
10. การควบคุมภายใน

  ในระหว่างปี 2544 คณะกรรมการตรวจสอบได้มีการประชุมร่วมกับฝ่ายจัดการ 10 ครั้ง
  และประชุมเฉพาะกิจ 3 ครั้ง
  เพื่อแลกเปลี่ยนความคิดเห็นและทบทวนความเพียงพอของระบบควบคุมภายในของธนาคาร
  รวมทั้งแผนการตรวจสอบและภาระกิจอื่น ๆ ตามที่คณะกรรมการธนาคารมอบหมาย

  คณะกรรมการธนาคารได้มีการประชุมเมื่อวันที่ 1 มีนาคม 2545
  โดยมีกรรมการตรวจสอบเข้าร่วมประชุมด้วยครบ 3 คน
  คณะกรรมการตรวจสอบได้รายงานต่อคณะกรรมการธนาคารว่า
  คณะกรรมการตรวจสอบได้สอบทานงบการเงินของธนาคาร เห็นว่า มีความถูกต้องและเชื่อถือได้
  และได้ประเมินระบบการควบคุมภายในของธนาคารว่า มีความเพียงพอ เหมาะสม
  และมีประสิทธิภาพ รวมทั้ง ได้สอบทานการปฏิบัติตามกฎหมาย ข้อบังคับ และระเบียบปฏิบัติต่าง ๆ
  ของธนาคารว่าถูกต้อง

  สำหรับการอำนวยสินเชื่อให้หรือการปรับปรุงโครงสร้างหนี้ของบุคคลหรือกิจการที่มีผลประโยชน์เกี่ยวข้องกัน
  ต้องผ่านการอนุมัติเป็นเอกฉันท์จากที่ประชุมคณะกรรมการธนาคาร
  โดยกรรมการที่มีส่วนเกี่ยวข้องในธุรกรรมดังกล่าว ไม่เข้าร่วมประชุมด้วย

  คณะกรรมการธนาคารได้รับทราบและเห็นชอบกับรายงานของคณะกรรมการตรวจสอบว่า
  ระบบการควบคุมภายในของธนาคารมีความเพียงพอ

  นอกจากนั้น เพื่อเพิ่มประสิทธิภาพของระบบการควบคุมภายใน
  ธนาคารได้กำหนดให้สายตรวจสอบและควบคุมทำหน้าที่ตรวจสอบระบบงาน ตรวจสอบข้อมูล
  และตรวจสอบการปฏิบัติงาน อีกทั้ง ธนาคารได้ให้ความสำคัญต่อการบริหารความเสี่ยง
  โดยกำหนดให้สายบริหารความเสี่ยงด้านสินเชื่อ
  ซึ่งเป็นหน่วยงานอิสระแยกต่างหากจากสายงานด้านสินเชื่อมีหน้าที่ควบคุม ดูแล
  รับผิดชอบเกี่ยวกับการบริหารความเสี่ยงด้านสินเชื่อและการก่อภาระผูกพัน โดยแบ่งเป็น 3
  กลุ่มงานคือ งานบริหารสินเชื่อพิเศษ งานสอบทานสินทรัพย์เสี่ยง และงานบริหาร Portfolio
2.13 ข้อมูลอื่นที่เกี่ยวข้อง

นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย (ชั้น 6)

ถนนรัชดาภิเษก แขวงคลองเตย เขตคลองเตย กรุงเทพมหานคร 10110

  โทรศัพท์ 0-2359-1200-1

-   ผู้แทนผู้ถือหุ้นกู้

- หุ้นกู้ด้อยสิทธิชนิดแปลงสภาพเป็นหุ้นสามัญได้ ครบกำหนดไถ่ถอนปี 2547

Citicorp Trustee Company Limited

Cottons Centre 3^(rd) Floor

Hays Lane

London SE1 2QT

United Kingdom

Tel. (44 207) 500-5228

Fax (44 207) 500-5857

-   ผู้สอบบัญชี

ดร. ศุภมิตร เตชะมนตรีกุล ผู้สอบบัญชีรับอนุญาตเลขที่ 3356

บริษัท ดีลอยท์ ทู้ชโธมัทสุ ไชยยศ จำกัด

183 อาคารรัจนาการ ชั้น 25

ถนนสาทรใต้ เขตสาทร กรุงเทพมหานคร 10120

โทรศัพท์ 0-2676-5700 แฟ็กซ์ 0-2676-5757

-   ที่ปรึกษาฝ่ายกฎหมาย

นายประดิษฐ์ เอกมณี โทรศัพท์ 0-2230-2643

นายประสิทธิ์ แสนศิริ โทรศัพท์ 0-2230-2729

นายสกล วณิชชานนท์ โทรศัพท์ 0-2230-2969

-   พันธะผูกพันในการออกหุ้นในอนาคต

- หุ้นกู้ด้อยสิทธิชนิดแปลงสภาพเป็นหุ้นสามัญได้ ครบกำหนดไถ่ถอนปี 2547

  ------------------------------------------------ -------- -------------
  จำนวนหุ้นสามัญที่สำรองเพื่อรองรับการแปลงสภาพ             71.5     ล้านหุ้น

  จำนวนหุ้นสามัญที่ถูกแปลงสภาพแล้ว                        1.5      ล้านหุ้น

  จำนวนหุ้นสามัญคงเหลือเพื่อรองรับการแปลงสภาพ             70.0     ล้านหุ้น

  ราคาแปลงสภาพ                                     230      บาทต่อหุ้น

  ระยะเวลาการแปลงสภาพ 24 พฤษภาคม 2537 - 18 กุมภาพันธ์          
  2547                                                      
  ------------------------------------------------ -------- -------------

- หุ้นกู้ด้อยสิทธิชนิดแปลงสภาพเป็นหุ้นสามัญ บมจ. ธนาคารกรุงเทพ ครั้งที่ 21-29

  ----------------------------------------------- -------- --------------
  จำนวนหุ้นสามัญที่สำรองเพื่อรองรับการแปลงสภาพ            150.0    ล้านหุ้น

  จำนวนหุ้นสามัญที่ถูกแปลงสภาพแล้ว                       ไม่มี      

  จำนวนหุ้นสามัญคงเหลือเพื่อรองรับการแปลงสภาพ            150.0    ล้านหุ้น

  ราคาแปลงสภาพ                                    100      บาทต่อหุ้น

  ระยะเวลาการแปลงสภาพ 2 เมษายน 2547 - 2 เมษายน             
  2549                                                     
  ----------------------------------------------- -------- --------------
4.  การวิจัยและพัฒนา

นโยบายของธนาคารยังคงมุ่งเน้นการค้นคว้าและพัฒนาด้านผลิตภัณฑ์และบริการเพื่อสนองความต้องการของลูกค้า
ซึ่งรวมถึงความสะดวกสบายทั้งในด้านสถานที่และเวลา
ความคุ้มค่าและการให้แหล่งสินเชื่อและแนวทางในการออมทรัพย์และการลงทุน

โดยเฉพาะอย่างยิ่ง ทางธนาคารจะทำการวิจัยและพัฒนาผลิตภัณฑ์และบริการด้านต่าง ๆ ต่อไปนี้

1.  การให้บริการ SME – ด้านบริการสินเชื่อและข้อมูล รวมถึงการให้บริการที่เกี่ยวข้องกับลูกค้า
    SME

2.  สินเชื่อส่วนบุคคล –
    เน้นการวิจัยและสินเชื่อส่วนบุคคลในอัตราที่สามารถแข่งขันได้และเปลี่ยนแปลงได้ตามสถานการณ์ตลอดเวลา
    ให้เหมาะสมกับความต้องการของลูกค้า

3.  บริการชำระเงินผ่านช่องทางอิเล็กทรอนิกส์ –
    พัฒนาช่องทางบริการที่เพิ่มสำหรับกลุ่มลูกค้าธุรกิจและสร้างความมั่นใจในบริการเรียกเก็บเงินและการชำระเงิน
    รวมถึงการให้บริการชำระเงินสำหรับกลุ่มลูกค้ารายย่อยให้มีประสิทธิภาพ

4.  การลงทุน – พัฒนาผลิตภัณฑ์และช่องทางบริการ
    ซึ่งรวมถึงบริการที่ไม่ใช่บริการของธนาคารโดยตรง เช่น การประกัน หรือกองทุนรวม
    โดยเฉพาะอย่างยิ่งเพื่อเป็นการสนับสนุนความต้องการของลูกค้าที่มีรายได้สูง
    และคาดหวังว่าจะใช้บริการเต็มรูปแบบจากธนาคาร

  สืบเนื่องจากปีที่แล้ว ธนาคารยังคงเน้นการลงทุนทางด้านเทคโนโลยีอย่างต่อเนื่อง
  เพื่อให้ลูกค้าได้รับความสะดวกสามารถใช้บริการได้ตลอด 24 ชั่วโมง
  ซึ่งด้วยระบบเทคโนโลยีเหล่านี้ เมื่อประกอบเข้ากับการพัฒนาผลิตภัณฑ์ที่ดีอย่างต่อเนื่อง
  รวมถึงประสิทธิภาพของเจ้าหน้าที่สาขา
  ทำให้ธนาคารสามารถใช้ประโยชน์จากเครือข่ายสาขาได้เต็มที่ ในอันที่จะนำเสนอบริการต่าง ๆ
  ให้กับลูกค้าได้อย่างทั่วถึง

  ในช่วงปี 2542 – 2545 ธนาคารมีเงินลงทุนด้านเทคโนโลยี เพื่อใช้ในการพัฒนาระบบงาน
  ระบบข้อมูล และเพื่อพัฒนาการให้บริการ มีจำนวนเงินตามลำดับดังนี้ 326 ล้านบาท 516
  ล้านบาท 831 ล้านบาท และ 1,055 ล้านบาท
11. รายการระหว่างกัน

นโยบายการลงทุนและการอำนวยสินเชื่อแก่บุคคลและกิจการเกี่ยวข้องกับธนาคาร 

  ธนาคารมีนโยบายที่จะลงทุนและอำนวยสินเชื่อแก่บุคคลและกิจการเกี่ยวข้องให้เป็นไปตามหลักการทั่วไปของธนาคารในการอำนวยสินเชื่อและการลงทุน
  และธนาคารกำหนดให้มีการสอบทานสินเชื่อและการลงทุนดังกล่าวเป็นประจำ
  โดยกลุ่มงานสอบทานสินทรัพย์เสี่ยง สายบริหารความเสี่ยงด้านสินเชื่อ

  ในกรณีที่ได้อำนวยสินเชื่อแก่บุคคลและกิจการเกี่ยวข้องแล้ว
  ต่อมาสินเชื่อดังกล่าวเข้าข่ายเป็นสินเชื่อจัดชั้นตามเกณฑ์ขั้นต่ำของธนาคารแห่งประเทศไทย
  ธนาคารจะดำเนินการโอนบัญชีสินเชื่อดังกล่าวแก่หน่วยงานบริหารสินเชื่อพิเศษ
  สายบริหารความเสี่ยงด้านสินเชื่อ หรือหน่วยงานอื่นที่ได้รับมอบหมายให้ทำหน้าที่ลักษณะเดียวกัน
  ให้เป็นผู้รับผิดชอบบริหารสินเชื่อดังกล่าวตามนโยบายและหลักเกณฑ์ของธนาคาร
  และภายใต้กฎเกณฑ์ของธนาคารแห่งประเทศไทยในการปรับปรุงโครงสร้างหนี้สินเชื่อบุคคลและกิจการเกี่ยวข้อง
  เช่นเดียวกับการบริหารสินเชื่อทั่วไป

  อนึ่ง กิจการเกี่ยวข้องดังกล่าวข้างต้น ไม่รวมถึงกิจการที่กลายมาเป็นกิจการเกี่ยวข้อง
  เนื่องมาจากการปรับปรุงโครงสร้างหนี้
  และหุ้นของกิจการที่ธนาคารได้มาจากกระบวนการปรับปรุงโครงสร้างหนี้
  ซึ่งธนาคารมีความตั้งใจถือหุ้นนั้นเป็นการชั่วคราว

  ในการอนุมัติสินเชื่อ และ/หรือลงทุนแก่บุคคลหรือกิจการที่มีผลประโยชน์เกี่ยวข้อง กัน
  ต้องผ่านการอนุมัติเป็นเอกฉันท์จากที่ประชุมคณะกรรมการธนาคาร
  โดยกรรมการธนาคารที่มีส่วนเกี่ยวข้องในธุรกรรมดังกล่าวไม่สามารถเข้าร่วมประชุมด้วย

นโยบายการกำหนดราคาระหว่างกัน 

  ธนาคารมีนโยบายในการคิดราคาการให้บริการ
  สำหรับรายการระหว่างกันของธนาคารกับบุคคลและกิจการที่เกี่ยวข้อง เช่นเดียวกับลูกค้าทั่วไป
  รวมทั้งค่าใช้จ่ายต่าง ๆ
  ที่ธนาคารต้องจ่ายให้กับบุคคลเหล่านี้ก็เป็นไปตามราคาตลาดที่ถูกต้องยุติธรรม
  โดยแนวโน้มการทำรายการระหว่างกันในอนาคตก็ยังคงยึดตามนโยบายเดิมต่อไป

  สำหรับรายการระหว่างกันของธนาคารกับบุคคลและกิจการที่เกี่ยวข้อง
  เนื่องมาจากการปรับปรุงโครงสร้างหนี้
  จะเป็นไปตามแผนการปรับปรุงโครงสร้างหนี้ของบุคคลและกิจการดังกล่าว

รายละเอียดรายการระหว่างกันปรากฏในหมายเหตุประกอบงบการเงิน ข้อ 4.26
รายการที่เกี่ยวข้องกัน
ส่วนที่ 2

  บริษัทที่ออกหลักทรัพย์

  บริษัทที่ออกหลักทรัพย์ ธนาคารกรุงเทพ จำกัด (มหาชน)

  ประกอบธุรกิจ กิจการธนาคารพาณิชย์ภายในขอบเขตตามที่ได้กำหนดไว้ในพระราชบัญญัติ
  การธนาคารพาณิชย์ และประกาศที่เกี่ยวข้องของธนาคารแห่งประเทศไทย

  ที่ตั้งสำนักงานใหญ่ เลขที่ 333 ถนนสีลม เขตบางรัก กรุงเทพฯ 10500

  เลขทะเบียนบริษัทเลขที่ บมจ. 111

  Website : http://www.bbl.co.th ; http://www.bangkokbank.com

  โทรศัพท์ 0-2231-4333

  โทรสาร 0-2231-4741
ส่วนที่ 1

  ข้อมูลสรุป (Executive Summary)

  ในปี 2545 ธนาคารกรุงเทพ จำกัด (มหาชน) และบริษัทย่อย มีผลกำไรสุทธิอย่างต่อเนื่องจากปี
  2544 เงินกองทุนมีฐานะมั่นคงขึ้น สินเชื่อมีการขยายตัว
  และสัดส่วนของสินเชื่อด้อยคุณภาพต่อสินเชื่อรวมมีอัตราลดลง

  เพื่อขยายขีดความสามารถในการแข่งขันทางธุรกิจและยกระดับคุณภาพการบริการธนาคารได้ดำเนินการปรับปรุงโครงสร้างองค์กรและระบบการทำงานโดยได้มีการกำหนดแยกหน้าที่ความรับผิดชอบของสาขา
  สำนักธุรกิจ และศูนย์ปฏิบัติการต่าง ๆ
  ซึ่งได้ดำเนินการครบทุกสาขาในกรุงเทพมหานครและปริมณฑลแล้วในปีก่อน
  และได้ขยายออกไปสู่สาขาต่างจังหวัดในพื้นที่ที่มี ศักยภาพทางธุรกิจสูง นอกจากนี้
  ธนาคารยังได้ขยายเครือข่ายสาขาไมโครในพื้นที่ที่มีลูกค้าหนาแน่น
  ปัจจุบันธนาคารมีจำนวนสาขาไมโครมากที่สุดในประเทศไทย

  ด้านการพัฒนาคุณภาพบริการ เพื่อตอบสนองความต้องการของลูกค้าในแต่ละกลุ่ม
  สำหรับลูกค้าธุรกิจ ธนาคารจัดให้มีผู้จัดการและเจ้าหน้าที่ธุรกิจสัมพันธ์ประจำสำนักธุรกิจ
  โดยมีหน้าที่ให้คำแนะนำบริการทางการเงินแก่ลูกค้าธุรกิจ ตลอดจนออกไปเยี่ยมเยียนลูกค้า ณ
  สถานประกอบการเพื่อเสนอบริการที่สอดคล้องกับธุรกิจของลูกค้า
  ด้านการสนับสนุนธุรกิจขนาดกลางและขนาดย่อม
  ธนาคารยังคงมีการจัดอบรมและสัมนาเพื่อเพิ่มพูนความรู้ในการบริหารกิจการและการเงิน
  นอกจากนี้ ธนาคารเป็นธนาคารแรกในประเทศที่ได้ออกบัตรเครดิตธุรกิจธนาคารกรุงเทพ
  อเมริกันเอ็กซ์เพรส ซึ่งเป็นบัตรเครดิตสำหรับผู้ประกอบการธุรกิจ SMEs โดยเฉพาะ
  เพื่อให้สามารถใช้บริหารกระแสเงินสดหมุนเวียนและค่าใช้จ่ายอย่างมีประสิทธภาพ
  สำหรับกลุ่มลูกค้าบุคคล ธนาคารได้จัดโครงการรณรงค์และแนะนำให้ใช้บริการประเภท e -
  Channels หรือธุรกรรมทางการเงินผ่านช่องทางอิเล็กทรอนิกส์
  เพื่อให้ลูกค้าได้รับความสะดวกรวดเร็วยิ่งขึ้น

  ด้านการพัฒนาทางเทคโนโลยี ธนาคารได้เปิดให้บริการธนาคารทางอินเตอร์เน็ตในชื่อ บัวหลวง
  ไอแบงก์กิ้ง ซึ่งได้ออกแบบมาให้ใช้งานง่าย มีความปลอดภัยสูง และได้เปิดเว็บไซต์ใหม่
  www.bangkokbank.com
  ซึ่งให้บริการข้อมูลเกี่ยวกับธนาคารและบริการทางการเงินอย่างครบถ้วน
  นับว่าเป็นพัฒนาการก้าวสำคัญของบริการทางอิเล็กทรอนิกส์ นอกจากนี้
  ธนาคารได้เริ่มโครงการเพื่อปรับเปลี่ยนระบบคอมพิวเตอร์หลักด้านสินเชื่อและเงินฝาก
  และข้อมูลลูกค้า เพื่อเพิ่มประสิทธิภาพการให้บริการเงินฝากและสินเชื่อ

  ความก้าวหน้าด้านต่าง ๆ ของธนาคาร
  รวมถึงการได้มีโอกาสสนับสนุนลูกค้าให้บรรลุเป้าหมายทางการเงินนั้น
  ได้สะท้อนถึงภาพลักษณ์ขององค์กรในหลักการของความเกื้อกูลกัน
  เพื่อที่จะบรรลุผลสำเร็จอย่างต่อเนื่อง
  ธนาคารยังคงเดินหน้าที่จะพัฒนาและเสริมสร้างองค์กรให้มีประสิทธิภาพในการดำเนินงานในทิศทางที่สอดคล้องกับสภาพเศรษฐกิจและความต้องการของผู้ใช้บริการ
  พร้อมทั้งส่งเสริมให้การดำเนินกิจการของธนาคารเป็นไปตามหลักการกำกับดูแลกิจการที่ดีสอดคล้องกับหลักการธรรมาภิบาลทั่วไป
  อันจะเป็นพื้นฐานของการเจริญเติบโตที่ยั่งยืน
10. การควบคุมภายใน

  ในระหว่างปี 2545
  คณะกรรมการตรวจสอบได้มีการประชุมร่วมกับฝ่ายจัดการและผู้ตรวจสอบภายใน 11 ครั้ง
  และประชุมเฉพาะกิจ 1 ครั้ง บางครั้งผู้สอบบัญชีก็ได้เข้าร่วมประชุมด้วย
  เพื่อแลกเปลี่ยนความคิดเห็นและทบทวนความเพียงพอของระบบควบคุมภายในของธนาคาร
  รวมทั้งแผนการตรวจสอบและภาระกิจอื่น ๆ ตามที่คณะกรรมการธนาคารมอบหมาย

  คณะกรรมการธนาคารได้มีการประชุมเมื่อวันที่ 24 กุมภาพันธ์ 2546 โดยมีกรรมการ
  ตรวจสอบเข้าร่วมประชุมด้วยครบ 3 คน คณะกรรมการตรวจสอบมีความมั่นใจว่า
  ระบบการควบคุมภายในของธนาคารว่ามีความเพียงพอและมีการพัฒนาอย่างต่อเนื่อง
  โดยคณะกรรมการตรวจสอบได้สอบทานและประเมินว่า
  ธนาคารได้ปฏิบัติตามกฎหมายข้อบังคับและระเบียบปฏิบัติต่าง ๆ

  คณะกรรมการธนาคารได้รับทราบและเห็นชอบกับรายงานของคณะกรรมการตรวจสอบว่า
  ระบบการควบคุมภายในของธนาคารมีความเพียงพอ

  สำหรับการอำนวยสินเชื่อให้หรือการปรับปรุงโครงสร้างหนี้ของบุคคลหรือกิจการที่มีผลประโยชน์เกี่ยวข้องกัน
  ต้องผ่านการอนุมัติเป็นเอกฉันท์จากที่ประชุมคณะกรรมการธนาคาร
  โดยกรรมการที่มีส่วนเกี่ยวข้องในธุรกรรมดังกล่าว ไม่เข้าร่วมประชุมด้วย

  นอกจากนั้น เพื่อเพิ่มประสิทธิภาพของระบบการควบคุมภายใน
  ธนาคารได้กำหนดให้สายตรวจสอบและควบคุมทำหน้าที่ตรวจสอบระบบงาน ตรวจสอบข้อมูล
  และตรวจสอบการปฏิบัติงาน อีกทั้ง ธนาคารได้ให้ความสำคัญต่อการบริหารความเสี่ยง
  โดยกำหนดให้สายบริหารความเสี่ยงด้านสินเชื่อ
  ซึ่งเป็นหน่วยงานอิสระแยกต่างหากจากสายงานด้านสินเชื่อมีหน้าที่ควบคุม ดูแล
  รับผิดชอบเกี่ยวกับการบริหารความเสี่ยงด้านสินเชื่อและการก่อภาระผูกพัน โดยแบ่งเป็น 3
  กลุ่มงานคือ งานบริหารสินเชื่อพิเศษ งานสอบทานสินทรัพย์เสี่ยง และงานบริหาร พอร์ทโฟลิโอ